牡丹诗词欣赏（4月25日）洛阳地脉花最宜，牡丹尤为天下奇
名句　洛阳地脉
①
花最宜，牡丹尤为天下奇。
出典
宋代欧阳修《洛阳牡丹图》。
译文
洛阳的土壤条件最适宜百花生长，牡丹花更是天下奇观。
原作
洛阳地脉花最宜，牡丹尤为天下奇。
我昔所记数十种，于今十年半忘之。
开图若见故人面，其间数种昔未窥。
客言近岁花特异，往往变出呈新枝。
洛人惊夸立名字，买种不复论家资。
比新较旧难优劣，争先檀价各一时。
当时绝品可数者，魏红窈窕姚黄妃。
寿安细叶开尚少，朱砂玉版人未知。
传闻千叶昔未有，只从左紫名初驰。
四十年间花百变，最后最好潜溪绯。
今花虽新我未识，未信与旧谁妍媸。
当时所见已云绝，岂有更好此可疑。
古称天下无正色，但恐世好随时移。
鞓红鹤翎岂不美，敛色如避新来姬。
何况远说苏与贺，有类异世夸嫱施。
造化无情疑一概，偏此著意何其私。
又疑人心愈巧伪，天欲斗巧穷精微。
不然元化朴散久，岂特近岁尤浇漓。
争新斗丽若不已，更后百载知何为。
但应新花日愈好，惟有我老年年衰。
作者简介
欧阳修（1007年～1072年），北宋时期政治家、文学家、史学家和诗人。字永叔，号醉翁、晚号六一居士。吉州永丰（今属江西永丰）人，自